
PELEA DI MENORNAN 

HOBEN TIN TRES 
AÑA TA COLGA RIBA 
SU CABES AUNKE CU E 
TABATA MENOR DI EDAD 


DEN COALICION MEP- 
RAIZ TIN CANTIDAD 
DI ‘BOMBOSHI’ 

J 
ustin H di 18 aña a wordo acusa cu el a purba di kita 
bida di un hoben menor di edad dia 21 di augustus, 2022 
door di hink’e un of mas biaha. Pa e delito aki Fiscal a pidi pa 
declar’e culpabel y a pidi un condena di 36 luna, basa riba 
ley hubenil. 


Tur cos a sosode pafo di Miami Club. E acusado na e sitio 
a topa cu un examiga di dje hunto cu e amigo nobo y nan 
gang. E grupo aki, segun e acusado, semper ta molesti’e 
inclusive na scol. Esaki tabata motibo cu e mester a cambia 
di scol den dia pa bay scol anochi. 


Tanto su exchick como e amigo nobo ta forma parti di e 
gang cu tabata na e sitio y esaki ta motibo cu el a yama su 
ruman homber pa bin busk’e. “Mi no tabata kier problema,” 
el a bisa Hues. Na momento cu e kier a bay sali di e club, e 
problemanan a cuminsa. E hoben menor di edad a atak’e. 
A cuminsa bringa y e momento ey su ruman homber J. a 
yega cu un amigo di dje, BR, kende tambe a cuminsa bringa 
cu e mucha homber. E acusado ta bisa cu e no conoce BR 
personalmente pero e sa cu e ta un mucha homber prob- 
lematico. Y ta BR ta esun cu a hinca e hoben. E acusado y 
su ruman homber ta bisa esaki, mientras cu BR mes ta bisa 
cu e no a hinca pero a dal e mucha homber y cu ta Justin ta 
esun cu e cuchiu. 


Pero tin declaracion di e mucha muhe R., kende ta para 
banda di nan y a mira e acusado hinca su amigo y a mir’e cu 
e cuchiu den su man. Despues di esaki el a core bay pafo y 
pidi otronan ayudo pasobra Justin a hinca e mucha homber. 


A pasa un video di siguridad di e condominium dilanti e 
club. Aki un instituto forensico na Hulanda a haci e trabou 
pa separa tur e framenan for di otro y haci e imagennan mas 
visibel. E abogado di e acusado a keda insisti cu e move- 
cionnan di su cliente y Benjamin ta diferente. Esun di e 
acusado tabata pa tira mokete mientras cu esun di Benjamin 
ta di hinca un persona, esta man dobla. Un pensamento cu 
fiscal no ta comparti cu ne. 


Fiscal a splica den Corte cu e mes no ta un experto pa cual 
a pidi esnan di Polis pa traha un relato (proces-verbaal) di 
loke tur ta mira riba e video y kico esey ta nifica. 
Di e video por mira cu e pelea a cuminsa pa 2.35 di marduga. 
Por mira con e ruman J a yega hunto cu e mucha homber BR 


den e club y ambos a wordo controla. Unda e pelea a tuma 
luga, esaki a wordo capta pa e video di siguridad di e condo- 
minium. 


E fiscal a haci un analisis di e situacion y aki el a bisa cu por 
mira cinco biaha e man di e acusado a bay riba e victima 
mientras cu esun di BR tabata 8 biaha. E victima a haya 4 
hinca. 
A scucha diferente testigo, inclusive e victima. El a bisa cu 4 
homber a atak’e y cu e acusado tabata prome cu a dal’e. Tin 
cu a skop’e mientras cu ya na suela a sigui maltrat’e. 


Dado momento el a pone su man nan pa tapa su cara pa 
wanta golpi y esey ta motibo cu nan no a mira ken a hink’e. 
Banda di dje tabata su amiga R., kende prome a bisa cu el 
a mira e acusado hinca e hoben. Despues el a cambia su 
declaracion y a bisa cu e no a mir’e hinca pero na final el a 
mir’e cu un cuchiu grandi cu sanger den su man. 


Den e situacion aki e unico dosnan cu por a hinca e victima 
ta e acusado of BR. E ultimo aki no tabatin ningun motibo pa 
hinca e otro hoben mientras cu e acusado si tin problema cu 
e gang di Madiki y Bushiri, di cual e victima ta forma parti di 
nan. 
Evaluacion di e video ta mustra cu e acusado aki ta esun 
cu a hinca y no BR. E mucha muhe R tambe a bisa cu ta e 
acusado aki a hinca. 


Fiscal a bisa cu e lesionnan cu e hoben a haya ta hopi serio. 
En total 4 hinca cu a pone cu el a keda 14 dia hospitalisa. 
Un di e testigonan a bisa cu na momento cu e victima tabata 
na suela tira, e tabatin problema pa hala rosea. Esaki proba- 
blemente pasobra un di su pulmonnan a collapse, manera a 
diagnostica despues na hospital. E tabatin un sangramento 
interno pa cual mester a dun’e transfusiondi sanger. Loke cu 
e mucha homber a pasa aden no ta coy loco. Su bida tabata 
na peligro. 


A tene cuenta di otro banda cu e acusado tabata menor di 
edad na momento di e sucedido pa cual mester husge a 
base di leynan hubenil. Pa e motibo aki a pidi un castigo di 
36 luna di cual 6 luna ta condicional, kitando e tempo cu e 
tin deteni caba, dos aña di prueba y e mester bay bou guia 
di reclassering. 
Dia 17 di maart tin sentencia den e caso aki. 


Pelea di menornan a conduci na hincamento 


Hoben tin tres aña ta colga riba su 
cabes aunke cu e tabata menor di edad 

D 
en fin di siman varios reunion a tuma luga den seno di 
tanto partido RAIZ como MEP, relaciona cu e situacion 
cu tin pa algun siman caba, caminda mas y mas e diferencia 
di vision entre e dos partidonan aki, ta saliendo na cla. 


AWEMainta a wordo informa di un di e reunionnan cu e 
promesa di no divulga adres of nomber di e persona pero un 
cos ta sigur na e momentonan aki, den coalicion MEP-RAIZ 
tin cantidad di “bomboshi” tumando luga y caminda ta 
mustra hopi dificil pa e dos partnernan di coalicion sali for 
di esaki. 


No solamente e asunto di matrimonio di mesun sexo, caminda 
diabierna ultimo Prome Minister Wever Croes a informa cu 
su gobierno a dicidi di bay Corte di Casacion relaciona cu 
e decision tuma pa Corte Superior na luna di December 
ultimo, caminda a tuma e decision cu e tres islanan di Caribe 
Hulandes, tin cu acepta matrimonio di personanan di mesun 
sexo pero otro asuntonan tambe. 


Entre otro e asunto di casonan di decisionnan tuma contra tur 
regla existente, manera e caso di ex Minister Plenipotenciario 
Guilfrede Besaril den su maneho na Arubahuis, ta un asunto 
serio y sumamente delicado ya cu ainda ningun hende sa 
kico ta pasando realmente. 


Prome Minister a anuncia cu el a pidi DRH pa retira Besaril 
inmediatamente pero te ainda no tin un keho oficial contra 
di Besaril entrega na Ministerio Publico ya cu e unico keho 
entrega pa Prome Minister, tabata pa haci un investigacion 
di supuesto iregularidad cu a tuma luga na Arubahuis. 


Besaril a informa for di momento cu Prome 
Minister a anuncia su retiro cu e lo bay apela 
e decision aki loke lo stagna su retiro tambe 
pero for di e momentonan ey, nada mas a bin 
dilanti, dunando indicacion fuerte cu nada 
realmente a tuma luga. 


Otro problema serio di e gobierno aki, principalmente pa e 
posicion di RAIZ, ta e serie di casonan cu for di algun luna 
ta afectando e partido mas integro segun Prome Minister 
y Ministernan di MEP, relaciona cu diferente caso contra 


reglanan di bon gobernacion. 


E caso di Besaril a habri caminda pa esaki y tres siman pasa 
Ministerio Publico a haci un entrada hudicial na cas di ex 
Minister di MEP, Chris Romero y tambe na cas di ex Minister 
Edison Briesen, riba cual ainda no tin mucho informacion 
concreto tras di e motibo cu a haci esaki. 


Ta un hecho cu MEP a trata di laba man door di insisti cu ya 
Romero no ta miembro di MEP pero si tin algo cu el a haci 
contra ley, el a haci esaki como Minister di MEP. 
Caso Edison Briesen a haya ainda mas atencion cu esun di 
Romero ya cu Briesen tin mas cu casi cinco aña trahando 
cu gabinete Wever Croes I y II como consehero di varios 
Minister, incluso Prome Minister. 


Pa trata di drecha e asunto un tiki y pa no perde cara, 
Prome Minister a anuncia cu el a pidi tanto Minister Endy 
Croes como Minister Glenbert Croes pa retira Briesen como 
consehero insistiendo cu e ex minister no ta su consehero. 


Sinembargo Prome Minister y 
lider di MEP no a aclaria tampoco kico su 
gobierno lo haci relaciona cu e concepto 
di ley pa exonera Briesen di un suma di 2.1 
miyon florin, cual concepto lo a ser haci riba 
propio peticion di e lider di MEP. 


Fuera di e casonan menciona tin tambe e caso di fraude cu 
testnan di Covid caminda e caso tin cu wordo trata ainda den 
Corte dentro di algun siman y siman pasa a tuma luga un 
reunion den Parlamento, caminda tambe a exonera Minister 
di Finansa Xiomara Maduro di e obligacion di pasa un suma 
di riba 200 mil florin pa un decision cu el a tuma y cu segun 
leynan existente e no tabatin mag di haci. 


Tur e casonan aki RAIZ ta sinta cu nan den su scochi y sin 
duda bista di pueblo ta riba e partido aki y su lidernan pa 
mira si realmente nan ta para pa loke semper e partido a 
propaga of ta solamente pretende nan a pretende y no ta 
para tras di loke nan ta bisa nan ta kere aden. 


Den coalicion MEP-RAIZ tin cantidad 
di ‘bomboshi’ tumando luga 

Peticion pa aprobacion di un plan di 
parcelacion na Saliña conforme art. 33 di 
e Ordenanza di desaroyo teritorial (LRO). E 
concepto di e plan di parcelacion ta poni pa 
inspeccion publico na DIP, Sabana Blanco 
68, cu reserva di tur derecho cu cambionan por wordo hasi 
na e parcelacion, durante un luna desde dia 28 februari 
2023 durante oranan di trabao. Tambe e plan por wordo 
mira riba www.dip.aw. Interesadonan por entrega te cu un 
luna despues di e termino aki nan punto di bista por escrito 
tocante e concepto di e plan di parcelacion serca Ministro 
di Desaroyo Teritorial, Infrastructura y Medio Ambiente 
pa medio di e director di DIP. 


“M 
i ta kere hopi persona no kier haci un esfuerso na 
compronde e issue of tegenwerking di aumento di 
schoolgeld. First of all , laga mi pone bon cla cu trabou di tur 
nos juffrouwnan di scol ta di admira y aprecia. Hopi biaha 
nan ta bay mas leu di loke normalmente nan mester haci. 
Bisando esey, e NO ta corecto tampoco pa pinte como si- 
fuera tur mayor na Aruba cu ta critica e aumento ta priori- 
tisa “salimento, biba lekker , gamble , mal vicio” riba educa- 
cion di nan yiu... No. E ta just robes pa haci esaki den mi hu- 
milde opinion. Tambe e ta berdad cu e desaroyo y educacion 


di nos yiunan no tin pricetag ... Pero laga nos refleha riba 
esaki for di punto di bista di DERECHO di nos muchanan, FI- 
NANSAS familiar. 


Mi ta cita un pida di nos Staatsregeling; 
Articulo I.20 Streg.A 
Het onderwijs is een voorwerp van de aanhoudende zorg 
der regering. Het geven van onderwijs is vrij, behoudens bij 
landsverordening te stellen beperkingen. 


Hopi persona a hunga politica cu esaki, enberdad ense- 
ñansa mester ta liber, pero dado momento nos tin cu haci un 
aporte. Pero di otro banda keda permiti aumentonan cada 
biaha pa nos muchanan bay scol no ta bira tolerabel mas!!!! 
No hunga y gaña hende cu e lo ta gratis!! 
Loke ta sosodiendo awor no ta bon, y ta contento di mira 
hende ta expresa esaki. Imagina bo cu nan a aumenta un 
par di biaha caba...e NO TA E BEDOELING pa enseñansa bay 
rumbo di bira un luho pa bo por manda bo yiu bay scol. E 
mester ta accesibel, kisas no gratis / por nada pero si di un 
forma cu e ta keda alcansabel pa e finansa familiar. Ya na 
unda boso kier bay? Ta na unda boso kier yega? Bottomline 
e ta bayendo direccion cu lo causa mas peso riba e presu- 
puesto di famia. 


Esaki ta mi perspectiva, e mester keda pagabel. Mas cu claro 
ami lo carga mi responsabilidad como mayor, pero ta expect 
tambe pa nos mandatarionan practice what they preach!! Te 
kinan, bon siman. 


Gerick A. Croes 


Pa bO OPiNiON OF 
COmeNTariO maNDa esaKi Na: 

B 
anco Central di Aruba (BCA) a conclui e encuesta 
di percepcion di negoshi pa e di cuater trimester di 
2022. E encuesta di percepcion di negoshi ta evalua e per- 
cepcion economico di e negoshinan local. Durante e di cu- 
ater trimester di 2022, e asina yama ‘Business Perception 
Index’, cu ta consisti di e indicenan di condicionnan eco- 
nomico actual y condicionnan economico a corto plaso, a 
crece te na 105,2 (mira Grafiek 1) . E resultado ta debi na 
un subida den e indice di condicionnan economico actual, 
mientras cu e indice di condicionnan economico a corto 
plaso a nota un bahada. E indice di condicionnan econom- 
ico actual a crece cu 1,7 punto di indice te na 106,8 com- 
para cu 105,1 den e di tercer trimester di 2022. E indice di 
condicionnan economico a corto plaso a baha te na 103,3 
den e di cuater trimester di 2022 (Grafiek 2). E porcentahe 
di encuestadornan cu ta premira un crecemento econom- 
ico positivo den e siguiente 12 lunanan a nota un caida 
leve di 0,1 punto di indice te na 43,8 porciento. 


Minister Dangui Oduber: 
Ta haci evaluacion pa hiba 
un bida mas saludabel 
y mas economico 


D 
urante un conferencia di prensa cu a tuma luga dialuna, den cuadro di un 
encuesta nacional di salud, yama Steps 2023, cu lo tuma luga durante 
luna di maart pa juli, tabatin varios pregunta cu prensa a haci na minister en- 
carga cu salud, Dangui Oduber. Un di nan t’e echo cu prijs ta caro ultimamente 
pa cumpra comestibles pa hiba un bida digno y saludabel. 
Riba esaki e mandatario a comenta cu inflacion mundial ta afecta e prijsnan no 
solamente na Aruba sino tur caminda na mundo. P’esey tin opcion pa come salu- 
dabel. Si mira e prijsnan cu tin n’e momentonan aki n’e cadenanan di Fast Food, si 
haci un evaluacion, tin opcion mas salu y mas economico. Gobierno ta stimula natu- 
ralmente un bida saludabel y p’esey tambe e gobiernonan den pasado a construi 
‘boardwalks’ pa linear park pa comunidad tin acceso gratis pa por haci ehercicio 
tur dia. World Health Organization ta conseha pa move por lo menos entre 15 y 30 
minuut pa dia y Aruba tin un bon infrastructura cu comunidad tin acceso pa haci 
ehercicio na un forma gratis. 


Confiansa di negoshi mas optimista 
den e ultimo kwartaal di 2022 

E 
tema di igualdad y matrimonio di mesun sexo tabata 
tema di debate no solamente den nos comunidad, pero 
cerca e iglesianan riba nos isla, entre otro e iglesianan cris- 
tian, catolico, protestant y diferente otro instancia tambe. 


Durante e conferencia di prensa yama pa plataforma Raiz 
riba e mesun tema aki, prensa a sa di haci minister Ursell 
Arends pregunta referente n’e pensamento di e mayornan 
cu no ta aproba e matrimonio igualitario. Tin ta pensa cu e 
ta dañino p’e futuro di e muchanan. Minister Arends a indica 
cu a scucha e sentimento di tur hende. Pero no por t’asina 


cu un grupo cu a scoge pa ta loke nan ta, mester ta menos- 
precia den nos comunidad. 


Tin cu garantisa igualdad pa tur hende. Awo caba por mira 
cuanto problema tin door cu nan no por ta nan mes, cuanto 
problema esaki por crea cerca e hobennan cu kier ta ken 
nan ta. E problemanan aki gobierno, den e caso aki plata- 
forma Raiz y tambe den Parlamento, mester garantisa cu e 
derecho di igualdad mester conta pa tur hende. 
“Ta respeta e opinion di e mayornan. Pero derecho di 
igualdad ta derecho di ser humano y esey Aruba mester 
para firme p’e y garantisa cu cada un ciudadano cu ta biba 
riba e isla aki por comparti e inclusion, por forma parti di un 
comunidad cu por convivi hunto cu otro. Esey ta loke cu Raiz 
kier logra. 


KICO TA ENCERA DERECHO DI IGUALDAD 
E paso ta mustra simpel, pero e miedo ta cu e por sigui 
avansa cu adopcion y mas paso. Esey t’e preocupacion di 
e mayornan, segun prensa a splica e mandatario. Segun 
Arends, ta mal informacion cu ta comparti den comunidad 
ta crea discordia. Loke nan kier ta derecho di igualdad pa tur 
hende ta respeta. Esey ta loke Raiz ta para p’e. 
Ora cu papia di e tema aki ta papia di ser humano, no mester 
perde esaki fo’i bisa. Ta cu bida di hende ta deal y kier pa 
cada un ciudadano tin su derechonan. Nan derecho como 
ciudadanonan ta pa nan ta respeta na Aruba. 


Parlamentario Tevreden di MEP a bisa cu ley di Dios ta mas 
importante cu ley di homber. Minister Arends a indica cu e 
dies mandamentonan ta bisa cu Dios ta Amor y e di dos 
ta bisa cu tin cu stima bo prohimo. “Nos mester stima nos 
prohimo y garantisa cu nan por biba den harmonia aki.” 
Esey t’e direccion cu tin cu encamina. Raiz ta para solidario 
cu igualdad y lo sigui brinda esaki, bringa p’esaki te ora cu 
logr’e na Aruba. 


Cu tur respet pa tur mayor 


Raiz ta sigui boga pa igualdad y 
p’e derecho pa ta un ser humano 

D 
ialuna merdia partido Raiz, consistiendo di e minister- 
nan Ursell Arends y Geoffrey Arends, compaña pa par- 
lamentario Raymond Kamperveen, a yama un conferencia di 
prensa dilanti Stadhuis, relaciona cu e tema di igualdad y e 
apelacion di gobierno pa apela e sentencia di hues riba ma- 
trimonio di mesun sexo. 


Minister Ursell Arends, den calidad di lider di partido Raiz, 
a comenta cu por a mira varios informacion ta circula den 
medionan di comunicacion y caminda e partido informa 
comunidad e posicion di plataforma Raiz, posicion cu a 
dicidi pa encamina pa loke ta trata, ora di papia di derecho 
di igualdad, e tema di matrimonio di mesun sexo, p’asina aki 
pueblo di Aruba sa kico t’e ruta cu Raiz a dicidi pa cana. 


Idealmente, segun Arends, e plataforma y como mandatar- 
ionan di Raiz no lo a desea pa gobierno bay den casacion, 
pero ta respeta democracia. Esaki ta loke a tuma luga y ta en 
espera p’e debate publico den parlamento di Aruba, p’asina 
aki por aproba e ley, caminda cu lo garantisa derecho di 
igualdad y mas cu tur cos, inclusion. 


E tema aki, en bes di crea union den nos comunidad, por a 
mira cu e ta creando hopi division. Ta netamente loke plat- 
aforma Raiz ta para p’e, ta un di e puntonan principal ta 
inclusion. Netamente esaki ta loke kier logra ora cu a trata 
e tema aki. 
Hopi hende ta lubida cu ora papia di igualdad y matrimonio 
di mesun sexo, loke taa papia di dje ta e ser humano. E ser 
humano aki mester ta garantisa cu nan lo haya respet for 
di e comunidad aki y esey ta loke Raiz ta boga p’e. Esey t’e 


ruta cu partido kier encamina pa por garantisa cu den parla- 
mento e debate publico aki por tuma luga. 
Unabes cu trata e ley y aproba, e lo garantisa igualdad, 
e inclusion cu e comunidad LGBTQ+ ta boga p’e pa hopi 
decada na Aruba. Esey t’e ruta cu Raiz kier hiba. 
Por mira e ley como un instrumento, un herment, pero ta 
wak tambe tur e otro aspectonan cu mester agrega na esaki, 
aspecto cu tin cu tuma luga p’asina e grupo aki di e comu- 
nidad tambe por garantisa e inclusion necesario. 


Ora cu menciona esaki, Arends ta papia di hobennan cu kisas 
den nan propio hogar no ta haya e oportunidad of haya e 
respet p’e decision cu nan ta tuma, pa ken nan kier ta. 
Desde inicio di plataforma Raiz, el a bisa, a para pa derecho 
di igualdad y inclusion y no ta importa di unda e persona ta 
bin, ni e colo di cuero, tampoco e religion cu ta scoge pa ta 
y mucho menos ken e persona ta desea di stima. 
Mester garantisa e derecho di igualdad riba nos isla y esey 
ta loke Raiz ta sigui para p’e. Den medio di comunicacion ta 
bisa cu Raiz a dobla. “No a dobla na ningun momento y ta 
sigui para firme p’e principionan y lo garantisa igualdad pa 
cada un di e ciudadanonan na Aruba.” 


Por ultimo Arends a indica cu el a tuma nota cu varios 
caminda ta sali bisa cu e tema aki mester bira un tema di 
referendum. Arends a bisa cu ora ta trata di derecho di ser 
humano, esaki no ta un tema pa referendum. Ora ta trata di 
derecho di ser humano, tanto gobierno y parlamento, como 
medewerkgever, mester asumi nan responsabilidad y garan- 
tisa, a traves di legislacion, pa tur ciudadano den nos comu- 
nidad, por tin e derecho di igualdad. 


Minister Ursell Arends: 


Matrimonio di mesun sexo ta un derecho y no ta tema pa un referendum 

E 
presion ta sigui crece den coalicion di gobierno, camin- 
da rumornan di caida di gabinete Wever Croes II pa hopi 
hende, ta cuestion di tempo ya cu no tin indicacion cu cos- 
nan lo drecha pa pueblo. Ya ta bisto cu tin un tipo di “afs- 
cheidbeleid” ta ser ehecuta den ultimo lunanan caminda ta 
reglando basta cos pa hendenan di e partido y na mesun 
momento pa friends and family. 


Tanto e intencion di gobierno pa exonera Minister Xiomara 
Maduro como ex Minister Edison Briesen di debenan cu 
nan tin cu paga relaciona cu decisionnan incorecto cu nan 
a tuma y pa cual nan tin cu para responsabel segun leynan 
existente, ta muestra di e ‘afscheidbeleid’ aki. 
Henter pueblo ta mirando esaki pero e dos parlamentari- 
onan di RAIZ den Parlamento Misha Raymond y Raymond 
Kamperveen hunto cu Ministernan Ursell Arends y Geoffrey 
Wever, ta parce cu nan ta aceptando e maneho ‘anti-inte- 
gridad’ di partido MEP y ta duna mas balor na para pa nan 
asientonan den parlamento como den Conseho di Minister. 


“Nos no ta nan,” ta keda biba den mente di hopi ciudadano, 
votadonan cu a participa den e proceso electoral di 2021 
pero pa algun tempo caba na cantidad di ocasion a bin dilanti 
e falta di respet cu RAIZ tin pa loke el a propaganda cu ta 
su vision riba bon gobernacion. Na algun ocasion e lider di 
RAIZ a haci mesun expresion cu durante di gabinete Weaver 
Croes II e lider di RED, Ricardo Croes tambe a haci, esta di 
pretende cu gobernacion di e pais ta riba tur otro cos y pa 
tal motibo nunca el a tuma gobierno, cu tur consecuencia cu 
RED a sufri den eleccion di 2021. 


E ingredientenan pa e di dos gobierno di Prome Minister 
Evelyn Wever Croes wordo manda cas, ta existi bon cla pa 
tur hende contempla ya cu pueblo tin cinco aña cargando 
e peso financiero grandi di e mal maneho di e dos gobier- 


nonan aki. 
Mirando e ultimo desaroyonan di ultimo simannan, practica- 
mente mayoria hende ta conclui cu gabinete Wever Croes II 
no tin derecho di existencia, ya cu fuera di no por a dialoga 
miho cu gobierno Hulandes, e prome minister a firma tur 
documento cu Hulanda a pone su dilanti sin niun rato a 
defende interes di su pueblo y integridad di Parlamento di 
su pais. 


CAIDA 
Manera e situacion politico ta pintando su mes na e momen- 
tonan aki, partido RAIZ lo bay core mesun suerte cu partido 
RED a core, ora cu el a dicidi di mantene e prome gobierno 
di Evelyn riba pia, na luga di proteha bienestar y interes di 
hende pueblo di Aruba. 
Ora cu finalmente RED a dicidi y a informa gobernador cu 
nan lo bandona e coalicion cu MEP cu consecuencia cu gabi- 
nete Wever Croes I lo cay, e lider di MEP a dicidi di bay nan 
dilanti y a baha su prome gobierno, sacando bentaha di un 
caso contra di Alan Howell y cu a duna su partido un argu- 
mento politico grandi contra di su rivalnan. 


Na e momento aki tin un otro situacion caminda un biaha 
mas lo permiti e lider di MEP manda su gobierno cas of lo 
keda na partido RAIZ pa alivia pueblo di un gobierno cu 
simplemente no tin solucion pa sufrimento di un pueblo cu 
ta birando dia pa dia mas pober. 
E decision ta den man di lidernan di RAIZ y e dos opcionnan lo 
ta di bandona e actual coalicion y cu e posibilidad grandi cu 
e partido lo aumenta su total di asientonan den Parlamento 
te na tres of keda den e coalicion aki cu tur asunto di corup- 
cion cu a y ta tumando luga den seno di partido MEP y 
consecuentemente e partido lo perde su sosten di e pueblo 
votado y lo por hasta keda sin asiento den Parlamento den 
un proximo eleccion. 


Futuro politico di RAIZ ainda ta man di e partido 

D 
ialuna mainta Minister di Turismo 
y Salud Publico Sr. Dangui Oduber 
conhuntamente cu departamento di 
salud publico y representante di “Pan 
American Health Organisation” (PAHO) 
a anuncia e encuesta nacional di salud 
STEPS. E encuesta di STEPS lo ta cum- 
insando for di 4 di maart 2023 y lo ter- 
mina dia 27 di mei 2023. E ta un en- 
cuesta nacional di salud pa asina Gobi- 
erno por haya un miho bista riba e es- 
tado di salud di nos poblacion atraves 
di e datonan colecta. Ultimo biaha cu 
algo asina a tuma luga na Aruba tabata 
na aña 2006. 


E encuesta STEPS ta manera un Censo 
pero di salud, den e encuesta ta bay 
haci hopi preguntanan di salud. Ta 
sospecha cu 80% di Aruba su pobla- 
cion ta sobre peso y pa es motibo ta bay 
midi e indice di e masa corporal (BMI) 
di nos poblacion. Durante e encuesta 
tambe lo tuma e presion y check e sucu 
di e personanan den e hogar. Tur esaki 
pa haya un miho bista cuanto persona 
den nos comunidad tin of ta core e 
risico pa haya malesanan no transmis- 
ibel (NCD’s). 
Minister Oduber a recorda comunidad 
cu Aruba tin un plan nacional di preven- 
cion di e malesanan no transmisibel 
desde 2020. Aruba a logra traha e plan 
nacional di prevencion cu ayudo di tur 
stakeholders aki na Aruba y cu e guia 
di PAH. Aruba ta un di e poco paisnan 
den Caribe cu tin un plan nacional di 
prevencion. E plan aki mester a bay 
na vigor na aña 2020 pero lamenta- 
blemente Aruba a haye confronta cu 
e pandemia na maart 2020 y tur cos 
frena. 


Actualmente e plan nacional di preven- 


cion ta full speed den ehecucion segun 
e mandatario. 
Den Minister Oduber su maneho contin- 
uamente ta haci inversionnan den 
cuido poniendo e parti di prevencion 
central. A introduci e ley “LV Beperking 
Tabaksproducten”, un ley hopi impor- 
tante den cuadro di e plan nacional 
prevencion di malesanan no transmis- 
ibel. A introduci proyectonan manera 
Jump 18 y tambe scol saludabel. Siman 
pasa e centro di “Healthy Lifestyle 
center” tambe a habri su portanan pa 
comunidad. 


Prevencion den salud ta di vital impor- 


tancia pa por mehora e calidad di bida 
di nos comunidad. E mandatario ta 
kere den campañanan di prevencion 
caminda ta percura pa tur ciudadano 
hiba un bida mas saludabel. Pa nan tene 
na cuenta locual cu nan ta consumi y 
pa tin un sociedad cu ta haci nan eher- 
cicionan diariamente y tambe ta haci 
na chekeo mediconan na tempo. 
Aruba ta yegando na su meta pa tin 
un cuido mas eficiente, mas efectivo y 
naturalmente mucho mas sostenibel. 
Minister Dangui Oduber ta gradici 
departamento di salud publico pa tur 
e trabounan haci, STEPS 2023 sigur lo 
ta exitoso. 


Minister Dangui Oduber 


Encuesta nacional di salud STEPS 
ta den preparacion pa ranca sali 


Diamars, 28 Februari 2023 
DEPORTE 
10 
AWEMainta 


E 
lliott Loonstra y su coach Luciano Mazzeo a sali di Aru- 
ba riba 1e di februari 2023 pa participa na tres compe- 
tencia den exterior, dos na Istanbul Turkia y uno na Cairo 
Egipto. E dos competencianan na Istanbul tabata e ‘Euro- 
pean’s President’s Cup’ y e ‘Turkish Para Taekwondo Open’. 
Durante e President’s Cup Loonstra a lucha contra di Alema- 
nia ganando 9-0 den su prome pelea. Su di dos pelea tabata 
contra di Mexico (actualmente No. 6 na mundo) den cual e 
tabata un pelea bastante pareu pero Mexico a logra di haci 
dos skop den e ultimo 20 seconde di e pelea y asina a posi- 
ciona Loonstra na e di 5o lugar en general. 


Durante e Turkish Para Taekwondo Open Loonstra a lucha 
contra di Turkia despues di a pasa pa  cuarto final. E pelea 
aki a cuminsa na fabor di Loonstra cu eventualmente a bay 
pa e ‘ronda di oro’ y e Turko a logra iguala e score poniendo 
Loonstra un bes mas na e di 5o lugar. 


Despues di e competencianan na Turkia Elliott Loonstra PLY 
y su coach Luciano Mazzeo a biaha pa Cairo pa competi na 
e prome Egypt Para Taekwondo Open. Den su prome pelea 
Loonstra a competi contra un atleta Egipto logrando un 
score di 34-4 contra di su oponente hibando Loonstra asina 
pa e final. Den e final Loonstra a lucha contra un otro atleta 
Egipto. Durante di e pelea final e stadion tabata resona 
cu gritonan di e fanaticada apoyando nan atleta Egipcio y 
e pelea a termina 12-2 na fabor di Loonstra. Esaki a haci 
cu Elliott Loonstra PLY a tuma e podium na e prome posi- 
cion y asina ganando e medaya di oro. Durante e ceremonia 
di entregamento di premio coach Luciano Mazzeo a wordo 
otorga un trofeo pa e di dos mihor coach masculino presente 
na e competencia cual ta demostra cu e tin conocemento 
destaca di e deporte y un gran capacidad pa training. 


Elliott Loonstra PLY ta extremadamente contento cu e resul- 
tadonan di e competencianan aki y cu e puntonan acumula 
el a subi di posicion den su ranking y ta atrobe #7 mundial- 
mente. Elliott Loonstra PLY kier agradeci su famia pa e apoyo 
abrumador cu semper nan a dun’e durante di su carera, na 
Romina Martinez di RoroFitness cu ta yuda Loonstra cu su 
training fisico durante e ultimo dos añanan y BodyZone 
Aruba cu ta sponsor Loonstra cu e espacio pa train y asina 
mehora su habilidad den tanto para taekwondo como tambe 


den su desaroyo fisico en general. Un danki grandi na e 
pueblo di Aruba pa semper a duna apoyo na Loonstra y su 
coach Luciano Mazzeo. 


Elliott Loonstra 
ta trece medaya 
di oro pa Aruba 

D 
urante e fin di siman cu ta tras 
di lomba a tuma luga e Gran 
Campeonato Yeguas de Trote y Ga- 
lope. E evento, cu ta e prome di 
aña, a tuma luga na Villa Floralina 
y a cuminsa diasabra anochi cu un 
asistencia basta grandi di e publico 
amante di e deporte aki. 


E resultado tabata manera ta 
sigui: Gran Campeona: Duquesa 
de Villa Floralina; Gran Campeona 
Reservada: Renata y Primera final- 
ista: Noche de La Villa 


Den categoria di Yeguas de Paseo, 
e resultado tabata: Miho Yegua de 
Paseo: Ibiza; prome puesto tabata 
pa: Chiquinquira di La Mecanica y 
di dos puesto tabata pa Jade. 


Den 
e 
categoria 
di 
Gran 
Campeonato Yeguas di Paso Fino e 
Gran Campeona tabata La Polvora 
di Los Reyes y Gran Campeona 
Reservada tabata Miss Aruba di Las 
Piedras. Prorme finalista Florentina 
y segunda finalista Maxima di JS. 


Gran Campeonato Caballos di Paso 
Fino tambe tabatin como Gran 
Campeon: Secreto de Magico y 
Gran Campeon Reservado Oculto 
de Atrapasueños. Prome finalista: 
WR Redentor; segunda finalista 
tabata Relampago de Altagracia y 
tercer finalista a resulta Romantico 
de Villa Floralina. 


Na inicio di e anochi organisa- 
donan a entrega e reconocimento 
di Leyendas del Paso Fino na su 
prome recipiente Lucho Claro. E 
ta un persona masha conoci na 
Aruba den mundo di Paso Fino. Ta 
hopi cabay y jinete a pasa den su 
man. Pues el a haci masha hopi 
pa e desaroyo di e deporte aki na 
Aruba. 
Tur aña lo bay entrega reconoci- 
mento na un di e leyendanan. 


Exitoso Gran Campeonato Yeguas de Trote y Galope na Villa Floralina 

D 
iasabra mainta na Community Pool San 
Nicolas a tuma luga e examen pa Diploman- 
an di Landamento Artistico. Tawatin un cantidad 
grandi di atletanan cu a logra haal nan Diploma! 


E mainta a cuminsa cu Diploma STAR 1, akinan 
tawatin dos atleta cu a logra pasa e Diploma, 
Ellah Gomez cu 25 punto y Amaya Verdugo 
Suarez cu 21 punto. 


A sigui cu STAR 2 na unda 4 atleta a logra haal 
nan diploma cu ta: 
Alliyah Croes cu 26 punto, Ellah Gomez cu 23 
punto, Tahnee Filiciana cu 27 punto y Isabella 
Vasco cu 29 punto. 


Despues pa STAR 3 tawatin dos atleta, Ninziah 
Alexander cu a logra 23 punto y Vitaly Inocencia 
a logra 29 punto. 


E STAR 4 tawatin solamente e atleta Vitaly 
Inocencia cu a logra haal e Diploma cu 30 punto. 


5 atleta a participa na STAR 5 y a logra haal e 
Diploma cu tawata Kaylie Eman cu 22 punto, 
Vitaly Inonencia cu 27 punto, Sydelle Lopez 
Henriquez cu 27 punto, Victoria Henriquez 
Gonzalez cu 27 punto y Nalini Lopez Henriquez 
cu 28 punto. 


Pa finalisa e mainta tawatin STAR 6 na unda 7 
atleta a participa y a logra haal esaki. 
Nan ta: Sydelle Lopez Henriquez cu 27 punto, 
Vitaly Inocencia cu 29 punto, Nalini Lopez 
Henriquez cu 29 punto, Khloe Rafini cu 29 
punto, Sophie Belle Rafini cu 29 punto, Victoria 
Henriquez Gonzales cu 30 punto y Katherine 
Merryweather cu 30 punto. 


Masha pabien na tur e atletanan! 


Barracudas Aruba ta invita mucha muhe y mucha 
homber nan entre 6 – 10 aña pa bin cera conoce 
cu e deporte di landamento artistico. Tur training 
ta tuma luga na piscina Olimpico Roly Bislik na 
Savaneta. Si tin interes pa haci un “tryout” por 
tuma contacto libremente na 5930674. Tambe 
por pasa na piscina na Savaneta sea diamars of 
diahuebs entre 3 pa 6pm. E unico rekisito cu tin 
ta cu e mucha mester por landa. 


Landamento Artistica cu nan prome examen di STAR Diploma! 

E 
wega ta asina popular cu apenas den un 
par di ora ya e 64 grupo cu por acepta, den 
e campeonato, ta yama pa reserva nan luga. 
Pero realidad ta, cu ta e dia di inscripcion ta 
hopi importante pa yega Centro di Bario Brazil 
pa sigura.!! bo team su participacion. 


Mens Erger Je Niet LIVE ta haci un yamada 
na tur grupo cu desde su inicio ta participa 
tur aña, cu e fecha oficial pa inscribi bo grupo 
ta dia 5 di April, for di 6:00pm te 9:00pm na 
Centro di Bario Brazil. 


E Tercer lustro (15 aña)di Mens Erger Je Niet 
LIVE ta cuminsa dia 22 di April, 7:30pm. 
Cuminsa traha riba boso spandoek, uniform, 
borchi. pa identifica bo grupo dia di apertura 
di e campeonato grandi di Mens Erger je Niet 
LIVE. 


Teamnan nobo cu kier participa ta mas cu bon 
bini, por tuma contact cu EDDIE DANDLAU na 
cel 5662208 of Whatsapp. 


Inscripcion pa Mens Erger Je Niet “live” ta habri dia 5 april 


Diamars, 28 Februari 2023 
COMUNIDAD 
14 
AWEMainta 


M 
iembronan di Aruba Timeshare Association, ATSA, a bini 
hunto pa un encuentro cu lunch na La Cabana Beach Re- 
sort & Casino, conhuntamente cu representantenan di e isla su 
propiedadnan di Vacation Ownership cu a atende. E brigada di 
Food & Beverage di La Cabana Beach Resort & Casino a prepara 
un lunch menu excepcionalmente varia, combina cu e resort su 
servicio gratuito y su tremendo hospitalidad. 
ATSA su president, Luigi Heredia, Costa Linda Beach Resort, a 
yama bon bini na tur miembro net prome cu oficialmente habri e 
reunion. E agenda a inclui un presentacion di Turtugaruba, como 
tambe un presentacion di Red Cross Aruba. 
Edith van der Wal, Turtugaruba, President, a splica cu e 
Leatherback Sea Turtule, Driekiel, su temporada di traha neishi 
den Caribe a inicia trempan pasobra Venezuela y Puerto Rico ja 
caba a raporta nan prome neishinan pa e temporada di 2023. Van 
der Wal a spera cu lo tin un bon temporada pa e turtuganan aki 
na Aruba, anto a splica cu tur cos ta depende grandemente riba 
e comportacion humano. 
Turtuganan di lama, tin mester di un beach scur pa traha nan 
neishi pues a pidi pa tur ehecutivo presente pa para na canto di 
lama y observa e resort pa puntra nan mes si e area ta scur sufi- 
ciente na momentonan aki. Van der Wal a continua na puntra nan 
pa haci e beach na comienso of cerca di e resort mas scur cu ta 
posibel, y mas importante pa mantene e iluminacion di beach 
den e parti dilanti paga durante e temporada aki, di Maart te cu 
September. Of sikiera reduci e cantidad di luz cu ta yega na e 
beach. A wordo pidi pa baha of cubri, of si por pa dirigi e luz, y 
ora ta den duda, Turtugaruba lo por ta obtenibel pa conseho. 
Otro recomendacionnan a inclui pa pone luz di siguridad cu tin 
motion-sensor cu ta mantene e luznan paga ora no ta den uzo. 


Turtugaruba tambe a pidi pa educa bishitantenan na un distancia 
di alomenos 10 meter for di e area di turtuga y pa no uza flash- 
lights of flash photography. E eliminacion di stul di beach y otro 
obstaculo for di e beach prome cu bira anochi, ta loke ta mas 
importante sigur, como tambe pa evita di tin vehiculonan motorisa 
riba e beach. Limpiesa di beach, tambe a wordo conseha pa no 
wordo haci cu ekiponan pisa durante e temporada di turtuga aki. 
Hand-raking ta un alternativa hopi mas miho pa no medio ambi- 
ente. 


Turtugaruba a pidi e grupo pa raporta cualkier actividad di turtuga 
mas pronto cu ta posibel [24/7] na e Turtle Hotline (+297) 592 
9393, anto a conclui cu e slogan: BEWARE, CARE AND DO YOUR 
SHARE! 


Tracey Werleman, Social Coordinator y Operations Red Cross 


Aruba, a continua cu un presentacion extensivo tocante activ- 
idadnan di Red Cross. ATSA, Aruba Timeshare Association, ta 
un socio strategico den sostene e organisacion. Cu e sosten 
di socionan, Red Cross por sigui na haci un diferencia pa 
comunidad di Aruba, Tracey a remarca. ATSA tambe a ricibi 
updates interno for di presidente Luigi Heredia tocante e 
EPB Hospitality Students Orientation Program venidero cu 
lo tuma lugar na tur timeshare resort. E iniciativa anual aki 
pa host EPB Oranjestad y EPB San Nicolas su studiantenan 
pa un bishita den e resorts ta aumenta e visibilidad di e indu- 
stria hotelero local dentro di hobennan, hopi biaha plantando e 
simiya pa posibilidadnan di empleo den futuro for di awor caba. 
Jurgen van Schaijk, Amsterdam Manor, a duna miembronan un 
update riba e actividadnan di TPEF, Tourist Product Enhancement 
Fund hunto cu e budget aloca na proyectonan pa futuro incluy- 
endo esunnan dedica na Heritage, Environment, Attractions, 
Contingency, Awareness, Investment, Beautification. El a raporta 
cu Eagle Beach ta siguientemente riba lista y lo haya un upgrade 
cu lo consisti di varios fase. E area entre Marriott Stellaris Resort & 
Casino pa Radisson Blue tambe ta destina pa haya algun upgrade 
pronto. Tur proyecto lo wordo financia por medio di TPEF pero tur 
loke ta mantencion lo keda na stakeholders, e propiedadnan cu 
ta na e beachnan cu lo ricibi e updgrades aki, incluyendo Roger’s 
Bay y Baby Beach. Pedro Vargas a informa tur miembro riba e 
Security Foundation tambe. Un areglo a wordo haci reciente- 
mentre entre TA y Aruba Hospitality & Security Foundation pa 
aumenta e visibilidad di Cuerpo Policial den areanan turistico. 
E encuentro aki a termina cu un Annual Financial Report 2022, 
pa Jurgen van Schaijk. ATSA a wordo estableci na 1994, y reci- 
entemente ta conta cu hopi miembro activo cu ta e mayoria di 
propiedadnan Timeshare riba Aruba como tambe condominio. E 
asociacion ta traha na un nivel local, como un miembro cu ta 
sostene AHATA, Aruba Hotel & Tourism Association, hunto cu 
otro organisacionnan local como tambe entidadnan guberna- 
mental. Riba un nivel regional, Aruba ta sigui na ricibi reconoce- 
mento como un modelo di timeshare y destinacion, ATSA tin un 
conexion profesional cu Caribbean Hotel & Tourism Association 
y tambe ta beneficia di e colaboracion continuo cu ARDA, The 
American Resort Development Association. 


ATSA ta host su reunion 
mensual cu miembronan 
na La Cabana 

M 
aneho di desperdicio adecua ta fundamental pa desa- 
royo sostenibel, y Aruba ta tumando paso den e direc- 
cion corecto. Gobierno recientemente a busca contacto cu 
Camara di Comercio pa stimula mas interes den procesa- 
mento di desperdicio. “Esaki ta un paso significante pa crea 
un futuro mas sostenibel y duradero pa Aruba”, minister Ur- 
sell Arends ta comenta.   
  
Un di e aspectonan mas importante di e iniciativa aki ta e 
oportunidad pa “key players” nobo ta involucra den e indu- 
stria di procesamento di desperdicio, y Gobierno di Aruba 
ta cla pa yuda facilita esnan cu por brinda un solucion den 
cualkier area di procesamento di desperdicio.   
E impacto positivo riba medio ambiente door di reduci 
desprecio y asegura cu esaki ta procesa y deshaci di dje 
debidamente ta presenta un oportunidad di negoshi unico 
pa empresarionan cu ta buscando di inverti den un “profit- 
able venture”, esta un compania nobo y exitoso, pero mester 
tambe ta socialmente responsabel.  
  
Turismo ta prosperando na Aruba, y esaki ta genera un cant- 
idad significante di despercio, cu ta haci inversion den facili- 
dadnan di procesamento di desprecio un decision sabi. No 
solamente e desperdicio por wordo recicla den recursonan 


valioso manera fertilisante, combustibel y otro material 
prima (raw materials), pero tambe por yuda reduci e costo 
di colexion y procesamento di desperdicio den su totalidad.  
  
Segun cu e industria ta crece, lo tin un necesidad pa trabou 
di habilidad (“skilled work”) y profesionalnan pa opera y 
maneha e facilidadnan, creando cuponan nobo di trabou. 
Esaki lo por yuda e economia local, como tambe ofrece opor- 
tunidad pa hende pa siña habilidadnan nobo den sostenibi- 
lidad.  
  
Aruba mester di mas “waste processors” pa por alcanza 
su metanan sostenibel. Mas key players den e industria 
lo conduci na reduccion di costo pa servicio di maneho di 
desperdicio. Competencia entre empresa por reduci e prijs, 
mientras cu colaboracion entre ‘players’ por resulta den 
un proceso di maneho mas eficiente. Esaki no solamente lo 
beneficia medio ambiente, pero por tambe aumenta e repu- 
tacion di Aruba como un destino comprometi na sostenibi- 
lidad.  


Minister Ursell Arends:  


Mester di mas partnernan den 
industria di desperdicio cu ta 
socialmente responsabel  


D 
urante e ultimo parada nan di Aruba su Carnaval por a 
nota cu e miembronan di Rotary Club Aruba tabata ya 
activo bendiendo ticket pa e grandioso rifa di Fiesta Rotaria 
2023. 
Tur buki di rifa ta afo y cla pa benta. Manera pa basta aña 
caba na final di e Fiesta Rotaria ta saca e numbernan ganado 
pa e rifa. Tur aña tin premionan atractivo na unda pa sola- 
mente Afl. 25,- bo por gana un di e 14 tremendo premio 
nan. E bukinan di rifa ya ta obtenibel cerca tur miembro di 


Rotary Club Aruba. E premio nan ta varia di un auto ultimo 
modelo 2023 Chevrolet Groove, Tickets Aruba pa Medellin, 
iPhone 13 y gift certificates di Kooyman, Boolchand’s, Ling 
& Sons, AMC Unicon, Weekend Stays na Divi Resort Aruba y 
6 premio di 500 Florin cash. 


Despues di 3 aña di pandemia cu no por a organisa e 
tremendo Fiesta Rotaria, e aña aki si Rotary Club Aruba ta 
den full preparacion organisa e popular Fiesta Rotaria pa 
di 40 aña. Esaki lo tuma lugar ariba diadomingo 2 di april 
2023. Fiesta Rotaria ta e evento di mas grandi di Rotary pa 
recauda fondo.  E fondonan aki lo wordo reparti entre dife- 
rente fundacionnan y organisacion den nos comunidad. 
Kiermen cu cada compra di un rifa abo ta aporta na nos 
comunidad. 
Pa compra di ticket por tuma contact cu cualkier miembro di 
Rotary Club Aruba of e pagina nan social di Rotary Club of 
Aruba riba Facebook y Instagram. 


Rotary club Aruba a start cu e benta di rifa pa recauda fondo pa yuda nos comunidad 

D 
ia 8 di maart ta e fecha cu tur aña mun- 
dialmente ta celebra Dia Internacional di 
Hende Muhe. Riba e fecha aki, ta para keto na 
e posicion di hende muhe rond mundo y aki 
na Aruba tambe. Den cuadro di esaki, Prome 
Minister ta haciendo diferente bishita y reuni- 
endo cu diferente persona. E siman aki Prome 
Minister a haci bishita na KIA, specialmente na 
e departamento cu tin e presonan femenino, 
pa comparti cu nan y scucha di nan. 


Na su yegada, Prome Minister Wever - Croes 
a wordo ricibi door di Director di KIA Gino 
Winklaar y Hefe di Vrouwenafdeling Brigitte 
van der Linde. Prome Minister a expresa cu a 
pesar cu cada un detenido por ta cera pa dife- 
rente motibo, e deseo ta pa nan por ta ekipa 
pa ora nan sali, nan por participa den sociedad 
y contribui na comunidad. 


Despues di a combersa cu esnan femenino 
deteni, Prome Minister a tene un encuentro 
cu e trahadonan femenino na KIA. E reunion 
tabata intenso y diferente punto a wordo treci 
dilanti cual Prome Minister como e persona na 
cabes di gobierno a bisa di lo tene cuenta cu ne. 
“Si kier berdad pa hende muhe ta representa 
den tur area den comunidad, mester sostene 
hende muhenan den e tipo di trabounan aki,” 
Prome Minister Wever - Croes a expresa. 


Finalisando, Prome Minister a bisa cu e tabata 
un bunita reunion a pesar cu e sitio cu a bishita 
no ta uno cu ta bishita cu placer, conside- 
rando e situacion cu cada persona ta aden cu 
ta deteni na KIA. Sinembargo, e ta un bishita 
importante pa asina por duna oido na kico ta 
biba cada persona pa por yuda nan mas miho 
mientras cu nan ta den KIA y pa nan ta prepara 
pa ora nan sali. 


Na caminda pa Dia Internacional di Hende 
Muhe, Prome Minister Wever - Croes lo continua 
cu diferente bishita na organisacionnan den 
comunidad, dunando oido na locual ta biba 
cerca sernan femenino den comunidad. 


Prome Minister a bishita 
departamento di hende muhe na KIA 


Den cuadro di Dia Internacional di Hende Muhe 

E 
edificio monumental di ex Botica Ariba situa na 
Steenweg 19 a wordo restaura parti paden pa asi- 
na por yama bon bini na Koal Restaurant. Tabata na 
november 2021 cu Monumentenfonds hunto cu Monu- 
mentenbureau a percura pa e monumento di ex Botica 
Aruba a haya un renobacion di casco, cu ta renobacion 
di e parti pafo di e edificio. Di e tempo eynan Monu- 
mentenfonds tabata buscando un huurdo pa asina por 
renoba e parti paden tambe di e edificio monumental 
aki, y recientemente a yega na un acuerdo cu sr. Albert 
Raven y sr. Tommie Rensen pa Koal Restaurant por es- 
tablece su mes den e edificio di ex Botica Aruba. 


Den su discurso Minister Maduro a recorda tur 
presente, cu cada biaha cu un monumento keda 
restaura den su gloria, esaki ta conta su historia. E 
mandatario a comparti un tiki di e historia di e monu- 
mento aki, splicando cu e edificio situa na Steenweg 
19 a keda construi den añanan 20 pa sr. Addison 
Croes den feliz memoria. Sr. Addison tabata un comer- 
ciante cu a construi varios di e edificionan historico cu 
tin ainda na Aruba. Sr. Adisson, hunto cu sr. Gustave 
Nouel tambe den feliz memoria, a habri Botica Aruba, 
un di e prome boticanan na Aruba. Na e botica aki a 
traha pa hopi aña e conocedo boticario Steenmeyer, 
cu a nifica hopi pa Aruba como boticario y tambe riba 
e tereno di musica. Botica Aruba a tene su portanan 
habri pa 50 aña y despues Palais Hindu a cumpra e 
edificio aki y El Mercado a habri su portanan. Despues 
cu esaki a cera su portananan y a wordo poni na benta, 
Monumentenfonds a mira e balor y e importancia di e 
edificio y a cumpra esaki. Cu yudansa di, entre otro, 
Monumentenbureau a logra pa haci e restauracion 
posibel te cu awe por yama huurdo nobo bon bini. 
Steenweg 19 awor por sigui conta su storia no sola- 
mente na local, pero tambe na turista cu pasa disfruta 
di e bunita restaurant den un edificio monumental. 


Minister Maduro ta felicita y gradici Monumentenfonds, 
Monumentenbureau y tur compania cu a yuda pa haci 
e proyecto aki posibel. E mandatario ta gradici Koal 
Restaurant pa mira e importancia pa sigui duna un 
monumento bida y establece nan restaurant nobo den 
Steenweg 19. Minister 


Maduro ta desea sr Raven y sr Rensen tur clase di exito 
cu nan negoshi nobo. Danki pa kere den Aruba y su 
monumentonan. 


Minister Maduro ta felicita Koal Restaurant 


Cu ta habri den e Monumento Ex-Botica Aruba 

D 
en 2022 hopi cliente a informa Departamento di Agri- 
cultura, Cria y Pesca (DLVV) cu nan Sorsaca no ta pari 
of e flornan ta cay. Enbista cu e temporada di secura ta an- 
unciando y e floracion di e Sorsaca ta catalysa p’esey DLVV 
kier ta precabido y di adelante avisa cu awor ta e momento 
pa pensa ariba e cosechamento aki seis luna di e mata. Un 
mata hinca den tera na 3 te 5 m di distancia ta ofrece amplio 
espacio pa e crece. Ta recomendabel pa dos siman despues 
di e ultimo awasero, kisas Februari, pa laga e mata experien- 
cia e secura cu por ta e señal pa e cuminsa floria. 


E recomendacion aki ta exigi supervision di e doño pa inter- 
veni si toch ta mustra cu e mata ta haya hopi molester di e 
falta di humedad. Por lo general e recomendacion di muha 
un mata ta 5 galon di awa pa siman pa mantencion anto 
algo mas pa produccion. Kisas cuminsa cu dos galon menos 
y mira con e mata ta reacciona. Atrobe ta mas recomend- 
abel muha tur e awa manera cu solo lanta, di un solo biaha 
cu tiki henter e siman pasobra e ta pone e mata bira activo 
den tene awa. Mescos ta recomendabel pa muha e mata na 
e dripline. Cu ta un liña imaginario cu ta core na e perimetro 
di e sombra di e mata cu ta cay pareu cu e troncon. Den caso 
cu e sombra ta cay pega cu di otro mata por scoge tambe e 
perimetro dilanti di e rij di mata. 


E idea su tras ta cu te eybounan e raisnan cabey ta yega. 
Esakinan ta diferente cu esunnan na e troncon cu ta mas 
bien raisnan grandi cu ta tene e palo ariba. E raisnan cabey 
ta esunnan cu primeramente ta absorbe humedad y nutri- 
entenan. Aki tambe ta e lugar unda cu por fertilisa e mata 
incorporando materia organico un pia hundo y hancho. 
Si e substrato ta Klip den cua no por coba un pia hundo, 
anto e ora un pia halto pero tapa cu foyo seco pa evita cu 
solo ta kima e y evapora tur su nutrientenan. Bisa un 5 kilo 
rond di e dianan aki anto cu San Juan atrobe. Eynan tambe 
por aumenta e materia organico di e suelo cu ta bon pa e 
bida microbial. Por aplica fertilisante na lugar di gordura di 
mest pero pa palonan di fruta e no ta un necesidad si aplica 
gordura. 


Si muha e mata pega cu e troncon tin mas chens cu esaki ta 
benta spoornan di beskem ariba e troncon y infecta e mata. 
Spoornan di por ehempel Antracnosis, un malesa cu por kita 
Sorsaca di floria y pari ta. E ta presenta durante tempo di 
floracion na e momento cu e mata ta den hopi stress y no tin 
energia pa combati’e. E por haci cu tanto fruta jong como 
blachi ta seca y por cay. Na fruta maduro ta haya mancha 
putri net abou di e casca di e fruta. E manchanan aki ta bisto 


for di afo. Cu tempo spoornan di e fungus ta sali den centro 
di e mancha. Un otro manera di evita Antracnosis ta snoei 
pa solo por drenta y biento por pasa. 


Ora di snoei hende mester percura pa e sker ta bon skerpi 
anto ta kita rama te ariba e siguiente rama. Sinembargo 
si mester constata Antracnosis anto e ora e remedi ta 
uza kimico. Semper ta bon si pa piki tur fruta contamina y 
deshaci di nan. Den caso cu e Musca di Sorsaca por a coba 
den e fruta un otro tipo di Antracnosis por aparece den e 
fruta. Esaki ta keda chikito y ta haya mancha rondo chikito y 
despues e fruta ta bira preto. E Musca di Sorsaca hende por 
evita door di mara un saco di papel rond di e fruta ora esaki 
ta tres siman di hecha. Igual e practica por yuda tambe pa e 
Musca di Fruta di Mediterraneo. 


Pa ambos ta conta tambe cu mester piki tur fruta cu cay di 
e mata y duna bestia di come. Si no tin bestia e ora manera 
ta mara nan den un saco di plastic cu prome a revisa si e 
tin buraco cu ta laga aire pasa, anto lage para den solo un 
dia henter pa siguiente dia composta den suelo. Frutanan ta 
hala rosea y den solo debi na e temperatura mas ainda pero 
si nan rosea ta corta pa un saco di plastic nan ta soda muri y 
hoga e bichinan di musca paden di nan. Por ultimo e flornan 
di Sorsaca ta hermafrodita (macho y hembra alabes) y ta 
polinisa di cruse hasta cu tin un practica di crusa e flornan 
na man. Esta coy e pollen (henter e flor tambe por) di un 
mata y frega esaki ariba e stamina di e flor di un otro mata. 
Pa mas informacion interesadonan por yama DLVV por medio 
di number di telefon 5858102 of e-mail na info@santarosa.aw. 


Sorsaca ta pari 


Awor mester percura pa despues cosecha 

D 
iabierna mainta a tuma luga un tayer informativo y edu- 
cativo tocante e fondonan Hulandes, Mondriaan Fonds 
y Fonds voor Cultuurparticipatie, cu ta disponibel pa apor- 
ta na proyectonan en conexion cu aña di conmemoracion 
di 160 aña di abolicion di sclavitud den Reino Hulandes. E 
mainta aki a bira posibel danki na un colaboracion entre 
Ministerio di Cultura, Comision Conscientisacion Sclavitud 
Aruba, Biblioteca Nacional Aruba, Fonds voor Cultuurpar- 
ticipatie y Mondriaan Fonds. Conseheronan cultural di Mon- 
driaan Fonds y Fonds voor Cultuurparticipatie tabata pre- 
sente pa brinda mas informacion tocante e areglonan actu- 
al y fondonan disponibel pa cu proyectonan y iniciativanan 
for di e seis islanan Caribe Hulandes, Hulanda y Surnam pa 
cu conscientisacion di e historia y efectonan di sclavitud. E 
tayer a wordo modera pa Yolanda Richardson y brinda door 
di Dyonna Bennett, Gyonne Goedhoop y Tibisay Sankatsing 
Nava. 


Tayer informativo y interactivo 
E programa tabata consisti di un parti informativo y un 
parti interactivo. Durante e prome mita di e mainta, a duna 
un splicacion amplio di ken tur y na ki manera por bini na 
remarca pa haya financiamento, puntonan di enfoke di cada 
fondo y tambe e importancia di e impacto di cada iniciativa 
riba e topico di conscientisacion di sclavitud. E puntonan 
di impacto a varia entre e habilidad di desaroya diferente 
perspectivanan riba e pasado di sclavitud, construi rednan 
of conexion di comunidadnan, e uzo di conocemento di 
sclavitud como fuente di material pa experencia cultura, 
engrandece e habilidad di comunidadnan pa yuda nan mes 
y stimula e proceso di sanacion door di participantenan den 
comunidad. Durante e parti interactivo, a forma gruponan di 
trabou y a base di ehempelnan concreto a guia e participan- 
tenan durante e proceso di pensamento y skirbimento con 
ta e mihor manera pa concretisa nan ideanan ora di yena 
e formulario pa haci peticion pa fondonan. Pa haci esaki 
posibel a presenta tres pregunta clave cu lo yuda cada peti- 
cionario durante e momento di orientacion. E tres pregun- 
tanan tabata 1. Kico ta e rol di comunidad envolvi y ken ta 
envolvi, 2. E meta y impacto di e proyecto y 3. Identifica 
partnernan clave pa colaboracion. 


Meta ta pa mas hende yega na remarke pa fondonan 
disponibel pa concretisa nan ideanan 
Minister Xiomara Maduro a hiba palabra na inicio y final di 


e tayer pa subraya cu e meta di e tayer ta, pa mas hende 
por yega na remarke pa e fondonan disponibel pa asina por 
concretisa nan ideanan. Ta conoci cu tin varios instancia 
of individuo cu dificultad pa yega na fondo pa por realisa 
of concretisa nan ideanan. Door di ricibi informacion mas 
concreto y un splicacion amplio riba diferente pregunta of 
inkietud cu ta reina riba e topico di financiamento, kier logra 
pa esnan interesa pa concretisa nan ideanan pa cu consci- 
entisacion di historia y abolicion di sclavitud na Aruba por 
logra yega na e fondonan disponibel. 


Gradicimento na tur cu a yuda 
Minister Maduro ta gradici Biblioteca Nacional Aruba, 
moderador Yolanda, representantenan di e fondonan di 
Mondriaan y Cultuurparticipatie, Dyonne, Gyonne, Tibisay, 
y tur participante pa nan contribucion positivo na e tayer. 
E mandatario di Cultura ta spera di por mira mas hende na 
Aruba colabora cu otro pa asina tur por ta mas exitoso den 
nan peticion pa por ricibi fondonan disponibel pa proyec- 
tonan cu sigur lo contribui na engrandece cultura di nos 
pais. 


Minister Maduro di Cultura ta informa: 


A tene tayer di informacion riba fondo disponibel na 
Mondriaan Fonds y Fonds voor Cultuurparticipatie 


Pa proyectonan relaciona cu e Historia di Sclavitud na Aruba 

WILLEMSTAD - Luigino Winklaar, un 
ciudadano di 40 aña di edad tabata den 
sala di corte diabierna ultimo. Pa su 
defensa huridico e acusado aki tabatin 
abogado señora mr. J. Joemmanbaks. 
En total 8 acusacion di actonan casti- 
gabel tabatin contra di Luigino. Ta trata 
aki di maltrato comete dia 14 di januari 
2021. Mas maltrato pisa comete dia 
14 di januari 2021 cu un persona di 
inicialnan N.M.H, pasobra cu su auto e 
acusado a core bay, siendo e victima 


N.M.H tabatin e porta di e auto tene. 
Tambe Luigino Winklaar a menasa 
N.M.H, gritando: “Baha pa mi no coy 
machete p’abo”. 


Mas aleu Winklaar a sigui grita: “Baha 
for di mi auto p’ami no coy cos dal bo 
cune”. Otro acusacion contra di Luigino 
Winklaar ta cu 14 di januari 2021 el a 
ranca telefon mobil, marca Samsung for 
di man di N.M.H. Mas acusacion contra 
e ciudadano Winklaar ta cu dia 17 di 
yuli 2021 el a haci intento pa dal N.M.H 
cu un balki. E di seis acusacion contra 
di Luigino Winklaar ta cu den luna di 
september 2022 el a manda auto riba 
un ciudadano di fam Lichtenberg y 
a lesion’e. Otro acusacion contra di 
Luigino Winklaar ta maltrato comete cu 
un boter di cerbes dia 4 di november 
2022 na curpa di Lichtenberg. E di 
ocho acusacion contra di e acusado 
ariba menciona ta menasa cu machete 
dia 4 di november2022. Remarcabel 
ta e hecho cu den sala di corte diabi- 
erna ultimo Luigino Winklaar tabata 
masha trankil mes y a bisa cu e ta 


bay comporta bon y cu lo e cambia su 
bida. Riba tur loke hues mr. Verbeek 
y fiscal mr. Guillano Schoop e reac- 
cion di Luigino Winklaar tabata nada 
otro sino reconoce cu el a faya y cu e 
tabata robes. Cu awa na wowo Luigino 
Winklaar a papia, bisando di ta full 
dispuesto pa acepta guia profesional 
pa cosnan no bolbe bay robes den 
futuro. 


Fiscal mr. Guillano Schoop a demanda 
un castigo di prizon 24 luna di cua 12 
luna condicional, mara na un periodo 
di prueba di 5 aña (mas largo cu 
normal), combina cu e decision cu 
Winklaar mester acepta guia di FMA y 
di Reclassering. Entre e acusacionnan 
tabatin uno di intento di homicidio 
(intento di asesinato), hues a haya cu 
esey no ta proba y a laga Winklaar liber 
di tal acusacion. 
E castigo cu hues mr. G. Verbeek a 
impone finalmente ta 18 luna di prizon 
di cua 10 luna condicional, un periodo 
di prueba di 5 aña y e obligacion pa 
acepta guia di Reclassering. 


WILLEMSTAD - E ciudadano Robert P., di 26 aña di edad, 
no tabata presente den sala di corte diabierna ultimo, siendo 
su caso a keda trata. Robert P ta acusa di a comete destruc- 
cion na un auto Kia Spectra y tambe e tabata riba dak di 
un cas cu el a kibra sea panchi y bentana di e cas. Esaki a 
sosode dia 17 di januari 2022. 
Pa loke ta e fecha 26 di december 2021 tin otro acusacion 
contra di Robert P, pasobra el a horta e suma di 850 florin. 
Riba e mesun dia 26 di december Robert P, a menasa un 
ciudadano di fam Provence cu morto y tambe di lo cende 
candela. 
Robert P.,no tabata den sala di corte durante tratamento di 
e caso, tampoco tabatin un abogado presente pa atende su 
caso. Robert P tabata cera durante e periodo 17 di januari 
2022pa 27 di januari 2022. 
A bini padilanti cu Robert P ta un uzado di marihuana, tambe 
e hecho cu ta un problema entre tata cu yiu.. Na polisnan 


Robert P a declara cu el a actua pa defensa propio, pero 
fiscal mr. Niks a bisa cu den e caso aki absolutamente no por 
papia di defensa propio. A yega na un castigo di trabou di 60 
ora di cua 30 ora condicional. Hues mr.G. Verbeek a bay di 
acuerdo cu e demanda. 


Luigino Winklaar a priminti cu e ta bay cambia su bida 


Robert P. Condena fuera di su presencia 

Fortaleza Pa Famia 


DEN un mundo di rebeldia: 
Caminda ta hende rabia cu Dios, 
Hende ta haci bofon di Dios, 
Hende ta rechasa Dios, 
Hende no ta of no kier lanta nan yiunan den boluntad di Dios, 
Hende no tin temor di Dios, 
Hende kier biba manera nan kier y no ta respeta Dios. 


Nos tin di corda lo siguiente: 
Ma Dios a demostra Su mes amor pa cu nos den esaki, cu tempo nos tabata pecado ainda, Cristo a muri pa nos. Mucho 
mas ainda, siendo hustifica pa medio di Su sanger, nos lo ta salba for di e furia di Dios, door di dj’E. 
Pasobra tempo cu nos tabata enemigo, nos a wordo reconcilia cu Dios, door di morto di Su Yiu, cuanto mas, siendo 
reconcilia, nos lo ta salba pa medio di Su bida. No solamente esaki, ma tambe nos ta regosiha den Dios, door di nos 
Señor Hesus Cristo, door di kende awor nos a ricibi reconciliacion (Romanonan 5:8-11). 


Ken por a spera esaki, e gran bondad di Dios, pa nos bida, pasobra nos tur a peca y falta e gracia di Dios. No ta existi 
bon hende, solamente Dios ta bon, tur hende a yega di haci pica den nan bida, pero awor cu nos sa y ta consciente cu 
Cristo Hesus a muri pa nos picanan y a reconcilia nos cu Dios. 


Pa kico sigui biba den pica? 
Imagina bo celnan di prizon a wordo habri pa un preso pero e no kier sali for di tras di tralie. 
Un yiu tin un tata Multi, Multi Biyonario, pero toch e kier biba den pobresa. 
Un hende tin remedi, pero e no kier bebe su remedi y ta prefera di keha malo tur dia. 


Ta tristo pa bisa, pero capricho, orguyo, duresa di curason, falta di pordon, tin hopi hende biba den e situacion aki 
caminda diabel a ciega nan wowo pa no mira e bondad di Dios. 


Dios a entrega su Yiu unigenito pa kere cu kere den dj’E no bay perdi ma tin bida eterna. 


Pica ta haci hende sinti nan mes rechasa y menosprecia,y nan ta busca tur clase di atencion y aceptacion, pasobra tur 
hende a wordo crea den imagen y semehansa di Dios. Pica ta aleha hende for di Dios, pero ora hende realisa, manera 
e yiu perdi, (Lucas 15:7) nan lo compronde cu nan bida ta reconcilia cu Dios pa medio di Cristo Hesus y e unico cos cu 
nan tin di haci ta kere den Cristo Hesus y biba pa Señor. 


O purba y mira cu Señor ta bon, bendiciona ta e hende cu ta tuma refugio den dj’E. O teme Señor boso Su santo nan, 
pasobra esnan cu tem’E no tin falta di nada (Salmo 34:8+9). 


E bondad di Dios ta hiba hende na arepentimento, y pa haya salbacion, pa medio di Cristo Hesus. 


Aparta bo mes for di maldad y haci bon, busca pas y siguie (Salmo 34:14). 
Mi a bisa Señor, Abo ta mi Señor, fuera di bo mi no tin nada bon (Salmo 16:2). 


Un hende no tin nada bon den dje, si e no entrega su curason na Cristo Hesus, y laga Señor guia su bida, sin Dios nos tur 
su bida ta bashi, sin ningun clase di speransa y dia tras dia, e enemigo lo traha saus cu nos, pasobra esey nos ta mira 
sosode mundialmente cu esnan cu kier no kier tende y ta aleha nan mes for di Dios. 
Señor laga nos tur yega na e comprondemento cu Cristo Hesus ta e unico caminda di berdad y bida. 


Sinceramente, Pastor Marcel Balootje 


E gran bondad di dios pa nos tur 

“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 


Sra. Antonio Koolman 
Cariñosamente yama “Cholin of Dingi” 
Ex trahador di LAGO 
*27-07-1928 - †26-02-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel 
Goncalves Norberto 
*09-03-1929 - †25-02-2023 


Acto di entiero lo wordo anuncia despues. 


Dankbetuiging 


Echtgenote en verdere familieleden van Wijlen 


Peter B. Markus 


Willen hun dank betuigen aan ieder die hun 
medeleven heeft getoond en ons op eigen wijze 
heeft gesteund tijdens het overlijden, uitvaart en 
voor hun aanwezigheid tijdens deze moeilijke 
dagen. 


Jullie steun was en is een grote troost voor ons. 


Gradicimento 


Nos kier gradici tur cu a compaña nos durante di 
despedida di nos difunto: 


Lucia Gerson Lamiz 
nos Tia stima. 


Danki pa tur mensahe, yamada di telefon, flor y 
mas cu nos a ricibi den e ultimo siman. E muestra 
di cariño y sosten pa nos famia ta un consuelo 
grandi. 


Nos kier gradici tambe Pastor Andry, Ivy Simon, 
Fela y Claudie, Jesus Soto. 


Diasabra 4 di maart 2023 lo tin un misa pa 
descanso di nos Tia. Tambe nos lo recorda su 
fecha natal ariba e dia aki. Misa lo ta 5’or di 
atardi na Pro-Catedral San Francisco di Asis na 
Oranjestad. 


Cu nos Tia stima, nos Angel de la Guardia, drumi 
dushi den brasa di señor. 


R 
ecientemente, Minister di Husticia y Asuntonan Social Sr. Rocco Tjon a bishita 
e edificio situa opuesto di Citgo Savaneta, caminda antes tawata e warda di 
Polis di Savaneta. Esaki ya pa hopi tempo caba no ta den funcion, pa cual motibo 
for di basta tempo caba hunto cu DOW y Monumentenbureau ta planificando pa 
renoba y restaura ful e edificio pa asina e por ta den funcion bek. 


Ta asina cu e reunionnan preparatorio entre Ministerio di Husticia y Asuntonan 
Social, DOW y Monumentbureau a tuma luga, y asina a yega na bishita e edificio 
siman pasa, pa asina wak mas cerca kico e situacion actual ta. For di Ministerio a 
percura pa presupuesta e proyecto aki, cual ta hacie posibel pa por haci e reno- 
bacion necesario. E trabounan preparatorio ta bay inicia pronto, primeramente lo 
haci un opname otro siman, y consecuentemente lo bay percura pa un destaho 
publico, pa e trabounan por inicia. 


Segun e planificacion actual, esaki ta 
indica cu despues di e destaho publico, 
e trabounan pa loke ta e restauracion 
mes lo por tin un duracion di alrededor 
di seis luna. Pues, cu e presupuesto aki, 
dentro di poco Savaneta lo por tin un 
edificio restaura, bunita y operacional 
caminda un departamento di husticia y 
asuntonan social lo bay wordo ubica. E 
mandatario a expresa di ta sumamente 
satisfecho cu e planificacionnan segun 
DOW y Monumentenbureau, pa loke ta e 
restauracion di e edificio aki, cual ta un 
paso padilanti pa loke ta desaroyonan 
pa e cadena hudicial. 


Minister Rocco Tjon: 
Warda di polis di savaneta 
pronto lo wordo restaura 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason nos 
ta anuncia fayecimiento di nos tata, 
compañero, abuelo y bisabuelo stima 


Gilberto 
van der Biezen 
Cariñosamemte yama “Betto” y pa tur su 
nietonan stima “Papa” 
* 19/11/1934 – † 22/02/2023 


Na nomber di su: 
Mayornan: 
† Justiniano y †Felicia Kock-Van der Biezen 


Defunto Esposa: 
†Vera van der Biezen-Figaroa 
Su Compañera di Bida cu a Stime y Cuide: 
Martilia “Rika” Colina 


Yuinan: 
Aisa van der Biezen 
Ewald van der Biezen y Linda Geerman 
Everard “Gil” y Rosa van der Biezen 


Manera Yuinan: 
Dinora Dirks 
Rustico Dirks 
Michael Dirks 


Nieto & Nietanan: 
Aishly Tromp & Serghio Jansen, Chesly Tromp, 
Tacey y Jonas Gampig 
Thalysha van der Biezen, Aron van der Biezen & 
Yeesam Tam, Tanneesha van der Biezen, Brigitte 
van der Biezen 


Bisanietonan: 
Arzion van der Biezen y Ayla Jansen 


Rumannan: 
Hypolita Dijkhoff y Famia 
†Heronimo “Momon” van der Biezen 
Filomena “Mena” y†Fabian Flanegien – van der 
Biezen y Famia 
Epifanio “Fanny” y Maria Hill -van der Biezen y 
Famia 
†Jacobo van der Biezen 
Tina van der Biezen 
Benito “Mito” y Sharina Hernandez -van der 
Biezen y Famia 
Sylvia van der Biezen y German 


Suegronan: 
† Geraldo y †Theodosia Figaroa 


Swa y Cuñanan: 
Margo Kock-Figaroa y Famia 
†Pedro Figaroa y Famia 
†Stephanus Figaroa y Famia 
†Doya Bermudez y Famia 
Filomena Orman y Famia 
†Emiterio Webb y Famia 
†Helena Figaroa y Famia 
Christina “Pina” Figaroa 


Tanta & Omonan, Sobrino & Sobrinanan, Primo & 
Primanan, Ihanan 


Un Prima hopi stima pa e famia: 
Vera Werleman -Figaroa y Famia 


Amiganan di Cas: 
Maria Dijkhoff-Henriquez 
Greta Koolman, Esposo y rumannan 


Famia: 
Van der Biezen, Figaroa, Kelly, Colina, Tromp, 
Dirks, Gampig, Kock, Jansen, Dijkhoff, Geerman, 
Hernandez, Flanegien, Werleman, Tam, Hill, 
Webb, Orman, Bermudez, Rozenberg, Bremo, 
Becker, Boekhoudt y Franken 


Nos ta pidi disculpa si den nos momento di 
tristeza nos por a lubida di menciona algun 
nomber di famia. 


Acto di despedida y entiero lo tuma lugar 
Diaranson 1 di Maart 2023 di 9:00 a.m. – 11:00 
a.m. na misa Santa Anna na Noord despues sigui 
pa Santana Santa Anna. 
Ta lamenta cu despues di entiero no ta ricibi 
bishita y condolencia na cas 


PA SEMPER NOS LO STIMA PAPIE / PAPA 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia 
fayecimento di nos ser stima: 


Eusebia 
Kelly-Boekhoudt 
*14-08-1929 - †23-02-2023 


Acto di entiero lo wordo anuncia despues 


‘No tuma vengansa ni warda rencor contra 
bo paisano. Al contrario, 
stima bo prohimo manera boso mes’. 
Levitico 19:18 


Nos ta anuncia fayecimento di: 


Myloushka Natasha 
Wernet Burleson 
*15-10-1971 - †24 - 02- 2023 


Acto di entiero lo wordo anuncia despues. 


“Dios ta amor... Amor ta Dios, maske mi no ta na e 
mundo aki, tur dia mi ta banda di boso curason, 
mi por stens di loke Señor ta haci” - Salmo 33 


Cu inmenso dolor na nos curason pero conforme 
cu boluntad di Dios, nos ta anuncia fayecimento 
Cristianamente di mi esposo, nos tata, welo, ruman y 
omo stima: 
Teófilo Juan Ruiz 
Cariñosamente yama: “Folo” 
*05-03-1940 - †24-02-2023 


Mayornan: † Guillermo y †Monica Ruiz-Kelly 


Na nomber di su: 
Esposa: Maria Ruiz – Theran 


Yiunan: Teofilo (Juni) y Yenny Ruiz - Teran 
Marlon y Rebecca Ruiz - Boyé 
Miriam Ruiz 


Manera un yiu: Marieta Tromp 


Nieto(a) nan: 
Zayron y Jeanice Ruiz - Biesum 
Chloe Ruiz y Shawn Porry 
Minouche Ruiz y Dayron Werleman 
Jaydan Faro 
Trevor Faro 
Xyon Faro 


Manera nieto(a)nan: Neal y Neavel Maduro 
Andres Felipe 
Caceres Cantillo 


Rumannan: 
†Valentina y †Maximo Tromp - Ruiz 
† Rosinda y †Anselmo Tromp - Ruiz 
† Hipolito y †Guillermina Ruiz - Kelly 
† Silvano y Editha Ruiz - Figaroa 
† Mathilda y †Patricio Geerman - Ruiz 
Lorenzo (Lou) y Truda Ruiz - Croes 
Diana y †Ignacio Danje - Ruiz 
† Juanita Ruiz 


Suegro(a): †Luis Carlos y †Dilia Rosa Theran – Rodriquez 


Sua- y cuñanan: 
Adalberto Teran y Concepcion Orozco y famia 
Virginia Teran y Luis Carlos Guitierrez y famia 
Osvaldo Teran y Gilma Castillo y famia 
Manuel Teran 
Nuris Teran y †Silfredo Manjarrez y famia 
Neiser Teran y famia 
Calixto Theran y famia 
†Iris Margarita Teran y famia 
†Yadira Teran y famia 
†Carlos Teran 


Sobrino(a)nan: 
Maria Maduro, Maximo Tromp, Nelson Tromp, Marieta 
Tromp, Ethline Ruiz, Randolf Ruiz, Kenneth Ruiz, Angeline 
Boxman, Darrel Ruiz, †Enid Geerman, Eric Geerman, 
Charlene Bergrok, Otmar Ruiz, Ignacio Danje, Rodney 
Danje, Roderick Danje, Sheila Danje y nan famia. 


Mama/tata di su nieto/a nan: 
Aislinn Maduro 
Isnardo (Juni) Faro 


Famia: Alcira y Thomas Semeleer - Hernandez y famia 


Sobrino(a)nan, primo(a)nan, ihanan, comer- y 
compernan, amigo(a)nan,bisiñanan, conocirnan, 
amistadnan y ex coleganan di WEB Aruba NV. 


Famia: 
Ruiz, Kelly, Theran, Teran, Boyè, Faro, Biesum, Tromp, 
Geerman, Figaroa, Croes, Danje, Rodriquez, Orozco, 
Guitierrez, Castillo, Manjarrez, Maduro, Betancour, 
Paskel, Boxman, Bergrok, Piedrahieta, Zapata y demas 
famia 


Ta invita pa asisti na e acto di despedida cu lo tuma 
lugar diaranzon 1 maart 2023 na misa Santa Anna na 
Noord di 2’or pa 4’or di atardi. Despues lo hiba nos 
defunto stima na su ultimo lugar di sosiego, na Santana 
na Noord. 


Nos ta pidi nos disculpa si nos por a lubida un of otro 
famia den nos momentonan di tristesa. 


